stanford-oval/wikipedia huggingface dataset:
Viehe
Uistimet > Ruohosuojattu uistin

Ruohosuojattu uistin on lusikkauistin tai lippauistin, jonka ominaisuutena on välttää tarttumista vesikasveihin, kuten kaisloihin tai lumpeisiin. Ruohosuojaus on toteutettu useimmiten joko kiinteinä uistimessa tai koukuissa olevilla metalliviiksillä, jotka ohjaavat kasvillisuuden koukkujen ohi. Kalan tarttuessa uistimeen metalliviikset taipuvat ja antavat koukkujen tarttua kalan suuhun. Koukun tarttuvuus kalaan on toki hieman heikompi kuin ruohosuojaamattomassa uistimessa. Ruohikkouistimet ovat kuitenkin tärkeitä, sillä monet kalalajit hakeutuvat kasvillisuuden suojiin. Ruohosuojattuja koukkuja myydään erikseen, joten periaatteessa mistä tahansa vieheestä saa ruohosuojatun koukut vaihtamalla. Suojauksen on kuitenkin todettu toimivan parhaiten lusikoissa ja lipoissa. Ruohosuojatuista uistimista tunnetuin lienee Rapalan Minnow Spoon.
Perho

Perho on erivärisistä langoista, karvoista, höyhenistä tai keinokuiduista sidottu hyönteis- tai kalajäljitelmä. Sillä kalastetaan usein lohikaloja koskilla. Etenkin isommat perhot ovat myös merkittäviä hauenkalastuksessa. Esimerkiksi talvella sulilla merenrannoilla perhokalastus on lähes ainoa toimiva hauen viehekalastusmuoto. Perhoja voi sitoa kooltaan, väriltään, tyypiltään ja painotukseltaan erilaisia, kuten pintaperhoja, uppoperhoja ja putkiperhoja.
Pilkki

Pilkki on talvella jäiden aikaan käytettävä viehe, jolla saa lähes kaikenlaista kalaa. Tyypillinen pilkkimistilanne tapahtuu jäähän kairalla poratun avannon läpi. Pilkki voidaan syötittää esimerkiksi kärpäsen tai surviaisen toukilla, milloin kala pyrkii syömään syötin. Syötittämättömillä pilkeillä kala taas tavoittelee itse viehettä. Pilkkityyppejä ovat lusikkauistimia muistuttavat pystypilkit, vaakatasossa pysyvät tasapainopilkit ja pienet, pallomaiset mormyskat. Pilkkiä uitetaan vavan nykäyksin ja vedoin, mikä houkuttelee kaloja. Pilkkiä voi myös avovesiaikaan veneestä, laiturilta tai sillalta käsin.
Aiheesta muualla

Wikimedia Commonsissa on kuvia tai muita tiedostoja aiheesta .
Kokko, Ulla: Kiva kalastaa! : kalastuksen ja kalalajien opas.  Helsinki:  WSOY, 2002.  ISBN 951-0-27406-2.
Hyytinen, Timo: Suuri Uistinkirja.  Saarijärvi:  Arma Fennica Oy, 2008.  ISBN 978-952-5687-06-4.
Hyytinen, Timo &  Vartiainen, Pertti & Vihonen, Raimo: Suomalaiset Uistimet.  Jyväskylä:  Arma Fennica Oy, 1995.  ISBN 951-96205-8-3.
Kalastus Kuusaan koskella
Listaus yleisimmistä uistinvalmistajista (Arkistoitu – Internet Archive)
Vieheet
| --- | --- |
Uistimet:  Jigi  |  Lippauistin |  Ruohosuojattu lippauistin |  Lusikkauistin  |  Ruohosuojattu lusikkauistin  |  Vaappu-uistin  |  Jerkkaus  | 
Perhosyötti:    | 
Pilkkiminen:  Pystypilkki   |  Tasapainopilkki   |  Mormuska   |  Madepilkki   | 
Vaappu
Perhoviehe.
Written in the Stars

| ”Written in the Stars” Tinie Tempah ft>  Eric Turner |
| --- | --- | --- |

Singlen tiedot
 Albumilta: Disc-Overy
 Äänitetty : Marraskuu 2009
 Julkaistu: 19. syyskuuta 2010
 Formaatti: Digitaalinen lataus
 Tuottaja(t): iSHi
 Tyylilaji: Brittiläinen hip hop, rap rock, power pop
 Kesto: 03.28
 Levy-yhtiö: Parlophone, Disturbing London Records
Tinie Tempahin muut singlet
| ”Frisky” 2010 | ”Written in the Stars” 2010 | ”Miami 2 Ibiza” 2010 |
Eric Turnerin muut julkaisut
|   | ”Written in the Stars” 2010 | ”Angels & Stars” 2012 |
Written in the Stars on brittiläisräppäri Tinie Tempahin kappale, jolla vierailee yhdysvaltalaislaulaja Eric Turner. Toisin kuin hänen kaksi edellistä läpimurtohittiä, joiden tuotannosta vastasi Labrinth, vastasi siitä tämän kappaleen kohdalla iSHi. Sen julkaisi Parlophone iTunes Storessa digitaalisesti ladattavana singlenä 19. syyskuuta 2010. Se julkaistiin hänen Disc-Overy-debyyttistudioalbumin kolmantena virallisena singlenä. Kappale julkaistiin Yhdysvalloissa Tempahin debyyttisinglenä, jossa se saavutti parhaimmillaan Billboard Hot 100-listan sijan kaksitoista. Kappale oli myös Tinien ensimmäinen, joka pääsi Billboard Pop Chartin kymmenen parhaan joukkoon.
"Written in the Starsia" käytettiin Major League Baseballin mainoksissa mainostamaan heidän vuoden 2011 pelikautta. WWE valitsi kappaleen heidän WrestleMania XXVII-tapahtuman tunnuskappaleeksi. Myöhemmin sitä on käytetty myös South Asian Softball Leaguen kahdeksannen kauden esittelykappaleena. Vuosien 2011-12 kaudesta lähtien sitä on käytetty myös Sky Sportsin kattaman Englannin valioliigan tunnuskappaleena. Samplauksia "Written in the Starsista" voi kuulla USA Networkin urheiludraamassa Necessary Roughness. Kappale valittiin Miss USA 2011-iltapukukilpailun taustamusiikiksi. New York Giants käytti kappaletta heidän aloituskappaleena Super Bowl XLVI-pelissä 5. helmikuuta 2012. Sitä käytettiin myös Lontoon vuoden 2012 kesäolympialaisten loppuseremoniassa elokuussa 2012.
Käännös suomeksi
Web Processing Service

Web Processing Service (lyh. WPS) määrittelee rajapinnan paikkatietoprosessien, kuten analyysien ja yleistyksen, ajamiseksi tietoverkon yli. Rajapinnan kautta myös määritetään syötteenä vaaditut tai sallitut parametrit muotoineen sekä vaihtoehdot vasteelle. Rajapinta on OGC:n standardoima.
Westland (Alankomaat)

| Westland |
| --- | --- |
 lippu:  vaakuna

 Koordinaatit: 52°0′N, 4°10′E 
Valtio:  Alankomaat
Provinssi:  Etelä-Hollanti
Hallinto:  
 – Hallinnon tyyppi:  Kunta
 – Pormestari:  Jacques van der Tak
Kunnanvaltuusto:  39 paikkaa
Pinta-ala:  
 – Kokonaispinta-ala:  90.59 km²
 – Maa:  79.72 km²
 – Josta vettä:  10.87 km² 
Väkiluku (31.12.2008):  99 512
 – Väestötiheys:  1248 as./km²
Aikavyöhyke:  UTC+1
 – Kesäaika:  UTC+2
Postinumero:  2291, 2292, 2671-2694
Suuntanumero(t):  0174
 
 www.gemeentewestland.nl 
Infobox OKVirheellinen NIMI-arvo: 
Westland  on kunta Alankomaissa Etelä-Hollannin provinssissa. Asukkaita kunnassa on 99 512 (31.12.2008) ja väestötiheys on 1 248 as./km². Pinta-alaa kunnalla on 90,59 neliökilometriä, josta vettä on 10,87 km².
Kunta koostuu 11:stä asutuskeskuksesta, jotka ovat: De Lier, 's-Gravenzande, Monster, Naaldwijk, Wateringen, Heenweg, Honselersdijk, Kwintsheul, Maasdijk, Poeldijk ja Ter Heijde.
Kunta muodostettiin 1. tammikuuta 2004, yhdistämällä De Lier, 's-Gravenzande, Monster, Naaldwijk ja Wateringen. Kunnantalo sijoitettiin keskelle Westlandia, Naaldwijkiin.
Westlandin naapurikunnat ovat Haag ja Rijswijk koillisessa, Midden-Delfland kaakossa, Maassluis etelässä ja Rotterdam lounaassa.
Talous

Westland on tunnettu kukista ja vihanneksista. Naaldwijkissä sijaitsee maailman suurimman kukkahuutokaupan, FloraHollandin toimipaikka. FloraHollandin kautta kulkee kukkia muun muassa Euroopan alueelle.
Westlandilla on noin kahdeksan kilometrin pituinen rantaviiva. Ter Hejden, Monsterin ja 's-Gravenzanden on rannoilla on lomakeskuksia.
Aiheesta muualla

Kuvia tai muita tiedostoja aiheesta Westland (Alankomaat) Wikimedia Commonsissa
Kunnan kotisivut (hollanniksi)
FloraHolland (hollanniksi) (englanniksi)
Kartta Westlandin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Kasvihuoneita 's-Gravenzandessa.
Wenzel Hagelstam

Wenzel Hagelstam Turun kirjamessuilla 2012.
Magnus Fabian Wenzel Hagelstam (s. 1. tammikuuta 1941 Helsinki) on suomenruotsalainen antiikkialan asiantuntija, joka juonsi aiemmin televisiossa Antiikkia, antiikkia -ohjelmaa.
Hagelstam perusti oman antiikkiliikkeen vuonna 1973. Myös monet Hagelstamin perheenjäsenet ovat alalla – Hagelstamin antikvariaatti on Wenzel Hagelstamin veljen Cecil Hagelstamin yritys. Hagelstam on julkaissut antiikkikirjoja, joiden kuvitukseen on osallistunut hänen tyttärensä, valokuvaaja Katja Hagelstam. Wenzel Hagelstam on toiminut hallituksen puheenjohtajana Suomen vanhimmassa huutokauppakamarissa. Hagelstamin huutokauppakamari sijaitsee Tehtaankadulla Mestaritalossa.
Vuodesta 2019 lähtien hän on pitänyt taulukauppaa Helsingin Ullanlinnassa.
Yksityiselämä

Hagelstam on helsinkiläisestä viisilapsisesta porvarisperheestä, joka asui Bulevardilla. Hän oli jatkosodan aikana sotalapsena Ruotsin Huddingessa lastenkodissa, jossa hän oppi myös suomen kielen. Hän äidinisän veljensä, lapseton Goddert Wrede adoptoi Hagelstamin 14-vuotiaana, mutta Hagelstam kuitenkin jatkoi asumistaan kotonaan. Hagelstamilla on ensimmäisen vaimonsa Katyn kanssa kolme lasta ja lisäksi yksi avioliiton ulkopuolinen, vaimonsa luvalla naisparille siittämänsä lapsi. Nykyisin Hagelstam on naimisissa Lena Hagelstamin kanssa.
Julkaisuja

Suuri antiikkikirja.  Porvoo:  WSOY, 1991.  ISBN 951-0-17240-5.
Uusi antiikkikirja 1900–1980.  Helsinki:  WSOY, 2003.  ISBN 951-0-27509-3.
Hagelstam, Wenzel – Nevaluoma, Kari-Otso: Suomalaista talonpoikaisantiikkia: Kosti Tuomen kokoelmat.  Helsinki:  WSOY, 2005.  ISBN 951-0-30775-0.
Hagelstam, Wenzel – Toivonen, Roosa: Hetki Helsingissä.  Helsinki:  WSOY, 2007.  ISBN 978-951-0-32894-1.
Hagelstam, Wenzel & Kronqvist, Dan: Wenzel Hagelstam – antiikkikauppiaan muistelmat.  Suomentanut Kati Valli. Helsinki:  WSOY, 2023.  ISBN 978-951-0-47887-5.
Kirjallisuutta

Kronqvist, Dan: Wenzel Hagelstam: Antiikkikauppiaan muistelmat.  Helsinki:  WSOY, 2023.  ISBN 978-951-0-47887-5.
Aiheesta muualla

Hagelstam, Wenzel hakuteoksessa Uppslagsverket Finland (2012). (ruotsiksi)
WWE SmackDown vs. Raw 2009

| WWE SmackDown vs>  Raw 2009 |
| --- | --- |
 Kansikuvassa vasemmalta Triple H ja Shawn Michaels.
Kehittäjä:  Yuke's   TOSE (DS)
Julkaisija:  THQ
Jakelija:  Nintendo eShop
Pelisarja:  SmackDown vs. Raw
Julkaistu:  AUS 6. marraskuuta 2008EU 7. marraskuuta 2008NA 9. marraskuuta 2008 MobiiliNA 2008 PlayStation 3JP 22. tammikuuta 2009 Nintendo DSKOR 23. tammikuuta 2009
Lajityyppi:  urheilu
Pelimuoto:  yksinpeli, moninpeli
Ikäluokitus:  PEGI: 16 ESRB: T  Virheellinen ESRB-arvo
Alusta:  Nintendo DS, PlayStation 2, PlayStation 3, PlayStation Portable, Wii, Xbox 360, mobiili
Jakelumuoto:  Blu-ray, DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
WWE SmackDown vs. Raw 2009 on Yuke'sin kehittämä ja THQ:n julkaisema vapaapaini-aiheinen urheilupeli, joka julkaistiin vuonna 2008 Nintendo DS, PlayStation 2, PlayStation 3, PlayStation Portable, Wii ja Xbox 360 alustoille. Peli kuuluu SmackDown vs. Raw -pelisarjaan.
Pelissä on monia uusia pelimahdollisuuksia ja uusia kenttiä, jossa voi otella muita WWE-showpainijoita vastaan. Pelissä esiintvät muun muassa The Undertaker, John Cena, Triple H, Batista ja Rey Mysterio.
Aiheesta muualla

WWE Smackdown vs. Raw 2009 MobyGamesissa (englanniksi)
Väinö Kallio

| Väinö Kallio> Henkilötiedot |
| --- | --- |
Syntynyt: 17. huhtikuuta 1897 Pihlajavesi
Kuollut: 9. helmikuuta 1938 (40 vuotta) Petroskoi
Poliitikko
Puolue:  Sosialistinen työväen ja pienviljelijöiden vaalijärjestö
Asema:  kansanedustaja
Puoliso:  Anna Taipale
Väinö Johannes Kallio (sukunimi aikaisemmin Suni) (17. huhtikuuta 1897 Pihlajavesi – 9. helmikuuta 1938 Petroskoi) oli suomalainen kirvesmies ja sosialistisen työväen ja pienviljelijöiden eduskuntaryhmän kansanedustaja.
Kallion vanhemmat olivat renki Aapo Eemil Vilhelminanpoika ja Hilda Maria Miinantytär. Hän kävi kansakoulua kolme luokkaa ja työskenteli sitten kirvesmiehenä Kaskisissa. Vuonna 1917 Kallio oli kirvesmiehenä Jyväskylässä ja liittyi Suomen sisällissodan alkaessa punakaartiin. Sodan jälkeen Kallio vangittiin poliittisista syistä mutta hän karkasi vankilasta Ruotsiin. Vuodesta 1920 Kallio oli SKP:n jäsen ja vuonna 1921 hän opiskeli illegaalisesti SKPn propagandistien kursseilla Pietarissa. Kallio palasi Suomeen vuonna 1921, suoritti asevelvollisuutensa Vaasassa 1922–1923 ja oli sen jälkeen puuseppänä Pietarsaaressa.
Kallio oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Vaasan läänin pohjoista vaalipiiriä. Kallio pidätettiin kommunistisen kirjallisuuden levittämisestä ja hän joutui uudelleen vankilaan vuonna 1930, jolloin myös hänen edustajantoimensa katsottiin lakanneen. Kallio oli myös Pietarsaaren kaupunginvaltuutettuna sekä jäsenenä SKP:n Pietarsaaren piirikomiteassa ja osuusliike Varman edustajistossa.
Vapauduttuaan vankeudesta marraskuussa 1932 Kallio siirtyi joulukuussa Neuvostoliittoon, jossa hän toimi työnjohtajana Petroskoissa. Hän sai Neuvostoliiton kansalaisuuden 1934 ja oli sitten Sunun sovhoosilla puoluetyöntekijänä 1934 ja kirvesmiehenä 1936. Vuosina 1935–1938 hän työskenteli Kontupohjan paperikombinaatilla Kulmuksan metsätyömaalla.
Kallio vangittiin 1. tammikuuta 1938 vastavallankumouksellisesta kansalliskiihkoisesta toiminnasta syytettynä. Kallio tuomittiin ammuttavaksi ja hänet teloitettiin Petroskoin lähellä 9. helmikuuta 1938. Hänen maineensa palautettiin 1958.
Kallio oli naimisissa vuodesta 1923 Anna Taipaleen kanssa. Heillä oli yksi poika.
Wettingen

| Wettingen |
| --- | --- |
 Wettingen on taajaan asuttu kaupunki Limmatjoen laaksossa.
 vaakuna
 Wettingen sijaitsee Pohjois-Sveitsissä.
 Koordinaatit: 47°27′35″N, 8°18′58″E 
Valtio:  Sveitsi
Kantoni:  Aargau
Pinta-ala:  
 – Kokonaispinta-ala:  10,61 km²
Korkeus:  360 - 859 m
Väkiluku (joulukuu 2012):  20 130
 – Väestötiheys:  1 897 as./km²
 
 www.wettingen.ch 
Infobox OKVirheellinen NIMI-arvo: 
Wettingen on kaupunki Pohjois-Sveitsissä, Aargaun kantonissa. Kaupungissa on runsaat 20 000 asukasta, ja se on väkiluvultaan Aargaun kantonin suurin kaupunki.
Sijainti

Wettingen sijaitsee Limmatjoen varrella, Badenin kaupungin välittömässä läheisyydessä, noin 20 kilometriä Zürichistä luoteeseen.
Liikenne

Moottoritie A1/A3 kulkee Wettingenin kautta. Badenista on rautatieyhteys Zürichiin, Otelfingenin kautta Kloteniin sekä Badenin kautta Baseliin ja Olteniin. Zürichin–Badenin rata on Sveitsin vanhin rautatie vuodelta 1847.
Aiheesta muualla

Kuvia tai muita tiedostoja aiheesta Wettingen Wikimedia Commonsissa
Ybyrai Altynsarin

Ybyrai Altynsarin.
Ybyrai Altynsarin (kaz. Ыбырай Алтынсарин, ven. Ибра́й Алтынсари́н, Ibrai Altynsarin; 20. lokakuuta 1841 – 17. heinäkuuta 1889) oli kazakkilainen pedagogi, kirjailija ja kansanperinteen tutkija.
Ybyrai Altynsarin valmistui Orenburgin venäläisestä koulusta. Hän työskenteli opettajana ja vuodesta 1879 lähtien Turgain kazakkikoulujen tarkastajana. Altynsarin kehitti kazakinkielistä kouluopetusta humanististen periaatteiden sekä Konstantin Ušinskin ja Leo Tolstoin oppien pohjalta. Hän laati oppikirjoja ja käänsi kazakiksi klassista venäläistä kirjallisuutta.
Wenzel IV Luxemburgilainen

| Wenzel IV Luxemburgilainen |
| --- | --- |
 
Böömin kuningas
Valtakausi:  29. marraskuuta 1378 – 16. elokuuta 1419
Kruunajaiset:  15. kesäkuuta 1363
Edeltäjä:  Kaarle IV
Seuraaja:  Sigismund
Saksan kuningas
Valtakausi:  10. kesäkuuta 1376 – 20. elokuuta 1400
Kruunajaiset:  6. heinäkuuta 1376
Edeltäjä:  Kaarle IV
Seuraaja:  Ruprecht Pfalsilainen

Syntynyt:  26. helmikuuta 1361 Nürnberg, Saksan kuningaskunta
Kuollut:  16. elokuuta 1419 (58 vuotta) Praha, Böömin kuningaskunta
Puoliso:  Johanna Baijerilainen  Sofia Baijerilainen
Suku:  Luxemburg
Isä:  Kaarle IV
Äiti:  Anna
Uskonto:  roomalaiskatolilaisuus
Wenzel IV Luxemburgilainen, Venceslaus (tšek. Václav, saks. Wenzel, ital. Venceslao) (26. helmikuuta 1361, Nürnberg – 16. elokuuta 1419) oli Pyhän saksalais-roomalaisen valtakunnan hallitsija ja Saksan kuningas vuosina 1376–1400 ja Böömin kuningas vuosina 1378–1419.
Suku

Wenzel oli keisari Kaarle IV:n ja tämän kolmannen puolison Anna von Schweidnitzin (1339–1362) vanhin poika, joka oli Świdnica-Jaworin herttua Henrik II:n ja prinsessa Katariina Unkarilaisen, kuningas Kaarle I:n tytär. Hänellä oli myös sisar Elisabet (s. 1385). Sen lisäksi hänellä oli seitsemän sisaruspuolta, joista nuorempi velipuoli Sigismund Luxemburgilainen peri häneltä Saksan ja Böömin kruunut.
Rajakreivi, vaaliruhtinas, kuningas

Isänsä myötävaikutuksella Wenzelistä tuli vuonna 1373 Brandenburgin rajakreivi ja vaaliruhtinas. Vuonna 1376 Kaarle IV järjesti Wenzelin valinnan Saksan kuninkaaksi. Böömin valtaistuimen Wenzel peri isänsä kuoleman jälkeen vuonna 1378.
Böömin levottomuuksien vuoksi Wenzel oli poissa Saksasta 10 vuotta. Tämä seurauksena saksalaiset vaaliruhtinaat syyttivät häntä epäonnistumisesta julkisen rauhan ylläpitämisessä ja kiistojen ratkaisijana ja vaativat Wenzeliä vastaamaan syytöksiin paikan päällä. Böömin jatkuvat levottomuudet estivät Wenzeliä lähtemästä, ja vaaliruhtinaat valitsivat Saksan uudeksi kuninkaaksi Ruprecht Pfalsilaisen. Myöhemmin Wenzelin nuorempi veli Sigismund nousi Saksan kuninkaaksi ja keisariksi.
Avioliitot

Wenzel oli naimisissa kahdesti: ensimmäinen vaimo oli Johanna Baijerilainen, jonka kuoleman jälkeen Wenzel avioitui ensimmäisen vaimonsa serkun Sofia Baijerilaisen kanssa. Molemmat liitot jäivät lapsettomiksi.
Perintö

Wenzel kuoli sydänkohtaukseen metsästysretkellä vuonna 1419 lähellä Prahaa. Hänen seuraajansa kuninkaana oli Sigismund Luxemburgilainen.
| 0 | 1 | 2 | 3 |
| --- | --- | --- | --- |
|  | Edeltäjä: Kaarle IV | Pyhän saksalais-roomalaisen valtakunnan hallitsija  1376–1400 | Seuraaja: Ruprecht Pfalsilainen |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Vuorilampi (Toivakka)

| Vuorilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°04′26″N, 26°08′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Haaralampeen 
Järvinumero:  14.318.1.027
Mittaustietoja
Pinnankorkeus:  141 m  
Pituus:  530 m  
Leveys:  130 m  
Rantaviiva:  1,174 km  
Pinta-ala:  4,154 ha  
Saaria:  ei saaria 
 fiVuorilampi 
Vuorilampi  on Keski-Suomessa Toivakassa kirkonkylän lähellä sijaitseva lampi.
Maantietoa

Lammen pinta-ala on 4,2 hehtaaria, se on 550 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Lammen vedenpinnan korkeus on 141 metriä mpy.
Vuorilampi (Rautalampi)

| Vuorilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°29′42″N, 26°50′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  ei laskuojaa 
Järvinumero:  14.718.1.054
Mittaustietoja
Pinnankorkeus:  142,4 m  
Pituus:  180 m  
Leveys:  140 m  
Rantaviiva:  0,585 km  
Pinta-ala:  2,153 ha  
Suurin syvyys:  23 m  
Saaria:  ei saaria 
 fiVuorilampi 
Vuorilampi  on Pohjois-Savossa Rautalammilla  Ihalaiskylän lähellä sijaitseva lampi.
Maantietoa

Lampi on 180 metriä pitkä, 140 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 142,4 metriä mpy.
Westlake Village

| Westlake Village |
| --- | --- |
 Ilmakuva Westlake Villagesta.

 Koordinaatit: 34°8′31″N, 118°49′10″W 
Valtio:  Yhdysvallat
Osavaltio:   Kalifornia
Piirikunta:  Los Angeles
Pinta-ala:  
 – Kokonaispinta-ala:  14,26 km²
 – Josta vettä:  0,83 km² (5,80 %)
Korkeus:  268 m
Väkiluku (2010):  8 270
 – Väestötiheys:  629 as./km²
Aikavyöhyke:  UTC-8 (kesäaika UTC-7)
 
 wlv.org 
Infobox OKVirheellinen NIMI-arvo: 
Westlake Village on kaupunki Los Angelesin piirikunnassa, Kalifornian osavaltiossa Yhdysvalloissa. Sen väkiluku oli vuoden 2010 väestönlaskennassa 8 270. Westlake Village sai kaupunkioikeudet 11. joulukuuta 1981.
Väestö

Kaupungin asukkaista 78,9 prosenttia on valkoisia, 8,57 prosenttia latinalaisamerikkalaisia ja 7,83 prosenttia aasialaisia. 96,2 prosenttia asukkaista on Yhdysvaltain kansalaisia. Kaupungin väestön keski-ikä on 51,7 vuotta.
Kuvia kaupungista

Las Virgenes Reservoir.
Westlaken järvi
Four Seasons -hotelli.
Aiheesta muualla

Kuvia tai muita tiedostoja aiheesta Westlake Village Wikimedia Commonsissa
Kaupungin kotisivut
Westland (Michigan)

| Westland |
| --- | --- |
 Westlandin kaupungintalo.

Valtio:  Yhdysvallat
Osavaltio:  Michigan
Piirikunta:  Wayne
Pinta-ala:  
 – Kokonaispinta-ala:  52,96 km²
 – Josta vettä:  0,04 km² 
Väkiluku (2020):  85 420
 – Väestötiheys:  1610 as./km²
Motto::  An all American City
 
 https://www.cityofwestland.com 
Infobox OKVirheellinen NIMI-arvo: 
Westland on kaupunki Michiganin osavaltiossa, Yhdysvalloissa. Sen väkiluku oli 85 420 vuonna 2020, ja se on Michiganin kymmenenneksi suurin kaupunki. Kaupunki sijaitsee Waynen piirikunnassa. Westland kuuluu Detroitin kaupungin suurkaupunkialueeseen.
Väestö

Vuonna 2020 Westlandin 85 420 asukkaasta valkoisia oli 69,7 %, mustia 20,0 %, aasialaisia 4,1 % ja alkuperäisasukkaita 0,6 %. 12,4 % asukkaista puhui kotonaan jotain muuta kieltä kuin englantia ja 8,8 % asukkaista oli syntynyt ulkomailla.
Kuvia kaupungista

The Octagon House.
William P. Faustin julkinen kirjasto.
Aiheesta muualla

Kuvia tai muita tiedostoja aiheesta Westland (Michigan) Wikimedia Commonsissa
Väinö Kamppuri

Ilmari Aallon maalaus Väinö Kamppurista vuodelta 1917
Väinö Kamppuri (11. elokuuta 1891 Viipuri – 10. heinäkuuta 1972 Hattula) oli suomalainen taidemaalari.
Kamppuri oli viipurilaisen vahtimestarin poika, joka opetteli ensin ammattimaalariksi, mutta toimi myös valokuvien retusoijana. Taideopintonsa hän aloitti Viipurin taiteenystäväin piirustuskoulussa 1907 ja jatkoi niitä Suomen taideyhdistyksen piirustuskoulussa 1912–1914. Opinnot jäivät lyhyiksi taloudellisten vaikeuksien takia ja seuraavat kymmenen vuotta Kamppuri vietti satunnaisia töitä tehden. Taiteilijan uransa hän aloitti varsinaisesti vasta 1924. Kamppuri piti ensimmäisen yksityisen näyttelynsä 1926 Helsingin Taidesalongissa. Kamppurin maalausten aiheita olivat hämäläinen kulttuurimaisema ja melankoliset kaupunkikuvat. Hän asui vuodesta 1938 kuolemaansa saakka eli yli 30 vuotta Hämeessä Hattulan Mierolassa. Kamppuri maalasi kuitenkin myös Lapin maisemia, esimerkiksi kesät 1936–1938 hän maalasi Petsamossa. Kamppuri matkusti toisaalta paljon muun muassa Ranskassa ja Espanjassa sekä muualla Euroopassa ja sai näiltä matkoilta vaikutteita omaan työhönsä. Teollisuusmies Jalo Sihtola oli Kamppurin mesenaatti.
Kamppuri palkittiin vuonna 1954 Pro Finlandia -mitalilla. Hän sai professorin arvonimen 1967.
Aiheesta Muualla

Väinö Kamppuri Kansallisgallerian kokoelmissa